परिषद में दिए गए भाषणों के दौरान ही महाराष्ट्र को हिंसा की आग में झोंकने की भूमिका तैयार हो गई थी। पुलिस का मानना है कि ये हिंसा माओवादियों की सोची-समझी रणनीति का परिणाम थी। उक्त हिंसा के चंद दिनों बाद 12-13 जनवरी को भी हिंसा से सर्वाधिक प्रभावित रहे घाटकोपर इलाके से छह माओवादी कार्यकर्ता गिरफ्तार किए गए थे। भीमा-कोरेगांव मामले में हिंदू एकता आघाड़ी के संस्थापक मिलिंद एकबोटे को कुछ माह पहले गिरफ्तार किया गया था। इसी मामले में शिव प्रतिष्ठान, हिंदुस्थान संगठन के संस्थापक संभाजी भिड़े गुरुजी को भी गिरफ्तार करने की मांग लगातार की जाती रही है। यह मांग करने में रिपब्लिकन नेता प्रकाश आंबेडकर भी आगे रहे हैं।